62023CO0558_INF
Digriet tal-Qorti tal-Ġustizzja (Id-Disa’ Awla) tat‑8 ta’ April 2024 –[Dramanova] (
i
)
(Kawża C‑558/23) (
1
)
“Rinviju għal deċiżjoni preliminari – Artikolu 53(2) u Artikolu 99 tar-Regoli tal-Proċedura tal-Qorti tal-Ġustizzja – Inammissibbiltà manifesta – Risposta li tista’ tiġi dedotta b’mod ċar mill-ġurisprudenza – Proprjetà intellettwali – Att li jippreġudika d-drittijiet ta’ proprjetà intellettwali – Sanzjonijiet kriminali u amministrattivi – Prinċipju ta’ nullum crimen, nulla poena sine lege”
Drittijiet fundamentali – Karta tad-Drittijiet Fundamentali – Prinċipju ta’ nullum crimen, nulla poena sine lege – Użu ta’ trade mark fil-kummerċ mingħajr kunsens – Leġiżlazzjoni nazzjonali li tikklassifika l-istess aġir bħala reat kriminali u bħala reat amministrattiv – Reat deskritt b’termini identiċi fil-liġi kriminali u fil-liġi dwar it-trade marks – Assenza ta’ kriterji tal-għażla – Ammissibbiltà
(Karta tad-Drittijiet Fundamentali tal-Unjoni Ewropea, Artikolu 49(1))
(ara l-punti 38 sa 40, u d-dispożittiv 2)
Dispożittiv
1)
L-ewwel u t-tieni domanda tat-talba għal deċiżjoni preliminari mressqa mir-Rayonen sad Lukovit (il-Qorti Distrettwali ta’ Lukovit, il-Bulgarija), permezz ta’ deċiżjoni tas‑6 ta’ Settembru 2023, huma manifestament inammissibbli.
2)
L-Artikolu 49(1) tal-Karta tad-Drittijiet Fundamentali tal-Unjoni Ewropea għandu jiġi interpretat fis-sens li:
il-prinċipju ta’ nullum crimen, nulla poena sine lege ma jipprekludix leġiżlazzjoni nazzjonali li tipprevedi, fil-każ ta’ użu fil-kummerċ ta’ trade mark mingħajr il-kunsens tad-detentur tad-dritt esklużiv fuq din it-trade mark, li l-istess aġir jista’ jiġi kklassifikat kemm bħala reat amministrattiv kif ukoll bħala reat kriminali, mingħajr ma tistabbilixxi kriterji li jippermettu li ssir distinzjoni bejn ir-reat amministrattiv u r-reat kriminali, sa fejn l-elementi li jikkostitwixxu r-reat huma deskritti b’termini identiċi fil-liġi kriminali u fil-liġi dwar it-trade marks.
(
i
)	L-isem ta’ din il-kawża huwa fittizju. Dan l-isem ma jikkorrispondi għall-isem reali ta’ ebda waħda mill-partijiet fil-proċedura.
(
1
)	ĠU C 644, 13.12.2013.